Emakumea papagaiarekin

Emakumea papagaiarekin (frantsesez: La Femme au perroquet)) 1866an Gustave Courbetek margotutako olio-pintura da. Egun New Yorkeko Metropolitan Museum of Arten dago.

 Historia 
Margolana 1866an Parisko Saloian aurkeztua izan zen. Saloi horretan La femme au Perroquet izenburuarekin aurkeztu zen eta horrela gelditu da. Nahiz eta pertsona kontserbadoreenek gogor kritikatu, arrakasta dezente lortu zuen, ziur aski akademizismoko estilotik urruntzen ez zelako. Hau ikusteko erakusketa berean aurkeztutako beste lanekin konpara dezakegu, esaterako Alexandre Cabanelen Naissance de Venus edo William-Adolphe Bouguereauren Les baigneurs. Lan horietan emakumearen gorputza oso idealizatuta agertzen zaigu.Georgel, Pierre (1995). Courbet: Le Poème de la naturaleza. Paris. 101-102 or.

 Deskribapena 
Bruno Foucarten ustez margolan hau «Coulbertek egindako biluzi landuena eta konplexuena da".Foucart, Bruno (1977). G. Courbet. Naefels, Suiza. 62-69 or. Emakume gaztea izara zurien gainean etzanda agertzen da. Bere jarrerari esker, nahiz eta erabat biluzik egon, hankartea ezkutatua gelditzen zaio; perspektiba horrek, halaber, neskaren edertasuna handitzen du. Ilea, beltza, nahasia du eta horrek eszenaren erotismoa indartzen du. Fondoa iluna da eta neskaren gorputza oso zuria; bien arteko kontrastea eragiten du horrek. Emakumeak eskerreko eskua altxatuta du eta haren gainean papagaia pausatu da. Hegaztien koloreak biziak dira baina testuinguruan itzalita gelditzen dira.

 Erreferentziak 

 Kanpo-estekak 
 :Metropolitan Museum of Art webguneko informazioa.

Kategoria:Gustave Courbeten margolanak
Kategoria:Metropolitan Museum of Arten bildumak
Kategoria:Errealismoko margolanak
Kategoria:Biluzi artistikoak
Kategoria:Margolan erotikoak
Kategoria:1866ko margolanak